text: [{"text_idx": "#000001", "text": "HSF hevur sett A-landsli\u00f0svenjara hja\u0301 kvinnum."}, {"text_idx": "#000002", "text": "Ny\u0301ggjur venjari er settur til a-landsli\u00f0i\u00f0 hja\u0301 kvinnum. Talan er um danan Claus Mogensen."}, {"text_idx": "#000003", "text": "Claus er 50 a\u0301ra gamal og hevur dru\u0301gvar royndir sum venjari i\u0301 b\u00e6\u00f0i donskum, norskum og turkiskum hondbo\u0301lti. Claus hevur vunni\u00f0 tvey silvurmerki vi\u00f0 Bya\u030asen i\u0301 bestu norsku kvinnudeildini og var valdur til a\u0301rsins venjara i\u0301 Noreg i\u0301 2016. Claus vandi kvinnurnar hja\u0301 K\u00f8benhavn Ha\u030andbold fra\u0301 2016-2022, har hann eisini vann danska meistarheiti\u00f0 i\u0301 2018. Claus ver\u00f0ur venjari hja\u0301 Horsens komandi kappingara\u0301r, samstundis sum hann ver\u00f0ur venjari hja\u0301 f\u00f8royska kvinnulandsli\u00f0num."}, {"text_idx": "#000004", "text": "- Eg eri gla\u00f0ur fyri at fa\u0301a m\u00f8guleikan at venja f\u00f8royska landsli\u00f0i\u00f0. Ta\u00f0 er komin ein hondbo\u0301ltseufori i\u0301 F\u00f8royum seinastu a\u0301rini, sum fa\u0301 lond hava. Vi\u00f0 ti\u0301 i\u0301 tonkunum, og flottu menningini upp a\u0301 stutta ti\u0301\u00f0 gera, at eg tru\u0301gvi uppa\u0301, at vit kunnu ganga i\u0301 fo\u0301tasporunum hja\u0301 monnunum, og tryggja okkum lutt\u00f8ku til endasp\u00e6l innan fa\u0301 a\u0301r, sigur Claus Mogensen."}, {"text_idx": "#000005", "text": "- Vit eru serstakliga gla\u00f0 fyri, at ta\u00f0 hevur eydnast at fa\u0301a Claus Mogensen sum venjara til kvinnurnar. U\u0301rslitini hja\u0301 Claus tala fyri seg og halda vit, at hann er ein venjari, sum flyta kvinnulandsli\u00f0i\u00f0 n\u00e6stu stigini. Claus er ein forvitin og moderna\u00f0ur venjari, sum riggar v\u00e6l til okkara sp\u00e6listi\u0301l og sum kann vera vi\u00f0 til at menna okkara ungu landsli\u00f0sleikarar, sigur Mark Lausen-Marcher, i\u0301tro\u0301ttastjo\u0301ri i\u0301 HSF. Claus tekur vi\u00f0 starvinum vi\u00f0 dags dato og hevur fyrstu venjingarnar saman vi\u00f0 kvinnulandsli\u00f0num i\u0301 komandi viku. Sa\u0301ttma\u0301lin er i\u0301 fyrstu atl\u00f8gu galdandi til 1. januar 2026."}, {"text_idx": "#000008", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000012", "text": "Brandur skora\u00f0i si\u0301tt fyrsta ma\u0301l fyri Fredrikstad"}]